pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัด ก.อุตฯ เปิดศูนย์นวัตกรรมหุ่นยนต์และระบบอัตโนมัติ ของสถาบันการจัดการปัญญาภิวัฒน์ เตรียมพร้อมผลิตบัณฑิตภาคอุตสาหกรรมโรโบติกและดิจิทัลเทคโนโลยี
วันศุกร์ที่ 22 มิถุนายน 2561
ปลัด ก.อุตฯ เปิดศูนย์นวัตกรรมหุ่นยนต์และระบบอัตโนมัติ ของสถาบันการจัดการปัญญาภิวัฒน์ เตรียมพร้อมผลิตบัณฑิตภาคอุตสาหกรรมโรโบติกและดิจิทัลเทคโนโลยี
ปลัด ก.อุตฯ เปิดศูนย์นวัตกรรมหุ่นยนต์และระบบอัตโนมัติ ของสถาบันการจัดการปัญญาภิวัฒน์ เตรียมพร้อมผลิตบัณฑิตภาคอุตสาหกรรมโรโบติกและดิจิทัลเทคโนโลยี
วันนี้ (22 มิถุนายน 2561) นายพสุ โลหารชุน ปลัดกระทรวงอุตสาหกรรม เป็นประธานในพิธีเปิดศูนย์นวัตกรรมหุ่นยนต์และระบบอัตโนมัติ Innovation Center for Robotics and Automation Systems (iCRAS) โดยมี รศ.ดร.สมภพ มานะรังสรรค์ อธิการบดีสถาบันการจัดการปัญญาภิวัฒน์ ให้การต้อนรับ ณ สถาบันการจัดการปัญญาภิวัฒน์ ถ.แจ้งวัฒนะ
ปลัดกระทรวงอุตสาหกรรม กล่าวว่า การพัฒนาอุตสาหกรรมนั้น สิ่งที่สําคัญ คือ การพัฒนาบุคลากรให้มีความรู้ความสามารถทั้งภาคทฤษฎีและปฏิบัติ เพื่อเป็นพลังผลักดันอุตสาหกรรมของไทย กระทรวงอุตสาหกรรมและสถาบันเครือข่ายของกระทรวงอุตสาหกรรม จึงได้ร่วมกับองค์กรพันธมิตรที่เกี่ยวข้องในลักษณะไตรภาคี หรือ ภาคเอกชน-สถาบันอุดมศึกษา-องค์กรภาครัฐ ผลักดันให้เกิดหน่วยงานที่รับผิดชอบในการพัฒนาและยกระดับขีดความสามารถของบุคลากร เช่น CORE TAREE LASI และ ITC (Industry Transformation Center) หรือศูนย์ปฏิรูปอุตสาหกรรมสู่อนาคต ซึ่งเป็นศูนย์แสดงเทคโนโลยีหุ่นยนต์และระบบอัตโนมัติ เพื่อให้ผู้ประกอบการได้มองเห็นภาพ เข้าใจถึงประสิทธิภาพและประสิทธิผลที่จะเกิดขึ้นจากการยกระดับขีดความสามารถของตนเองสู่ระดับ 4.0 ในอนาคต
สําหรับศูนย์นวัตกรรมหุ่นยนต์และระบบอัตโนมัติ (iCRAS) ของสถาบันปัญญาภิวัฒน์นั้น เป็นการเรียนการสอนแบบเรียนทฤษฎีควบคู่การฝึกปฏิบัติงาน หรือ Work-based Education มีสื่อการสอนทั้งการใช้ซอฟแวร์-ฮาร์ดแวร์ และระบบอัตโนมัติจําลองกระบวนการผลิตในโรงงานอุตสาหกรรม เพื่อผลิตบัณฑิตพร้อมทํางานโดยเฉพาะภาคอุตสาหกรรมที่เชื่อมโยงกับโรโบติกและดิจิทัลเทคโนโลยี
รัฐบาลไทย-ข่าวทำเนียบรัฐบาล-“เริ่มแล้ววันนี้! เปิดรับแจ้งตั้งองค์กรผู้บริโภค”
วันจันทร์ที่ 22 กรกฎาคม 2562
“เริ่มแล้ววันนี้! เปิดรับแจ้งตั้งองค์กรผู้บริโภค”
“เริ่มแล้ววันนี้! เปิดรับแจ้งตั้งองค์กรผู้บริโภค”
“เริ่มแล้ววันนี้! เปิดรับแจ้งตั้งองค์กรผู้บริโภค”
พี่น้องประชาชน หรือนิติบุคคล สามารถรวมตัวกันตั้งแต่ 10 คนขึ้นไป
ยื่นคําขอจดแจ้งจัดตั้ง “องค์กรผู้บริโภค”
ได้ที่ สนง.ปลัดสํานักนายกรัฐมนตรี หรือ ศาลากลางจังหวัด
ประโยชน์คือ >> องค์กรผู้บริโภครวมกันตั้งเป็น “สภาคุ้มครองผู้บริโภค”
ตาม พ.ร.บ.การจัดตั้งสภาองค์กรของผู้บริโภค พ.ศ. 2562
เพื่อคุ้มครองและพิทักษ์สิทธิของผู้บริโภค เสนอแนะนโยบายต่อ ครม.
ตรวจสอบดําเนินคดีที่ละเมิดสิทธิ ฯลฯ
“ผู้บริโภค พลังสําคัญที่เปลี่ยนแปลงสังคมได้”
ข้อมูลเพิ่มเติม คลิกhttps://bit.ly/2JIOOWv
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงการต่างประเทศเข้าร่วมการประชุมคณะมนตรีประสานงานอาเซียน ครั้งที่ 26 [กระทรวงการต่างประเทศ]
วันพฤหัสบดีที่ 25 มิถุนายน 2563
รัฐมนตรีว่าการกระทรวงการต่างประเทศเข้าร่วมการประชุมคณะมนตรีประสานงานอาเซียน ครั้งที่ 26 [กระทรวงการต่างประเทศ]
รัฐมนตรีว่าการกระทรวงการต่างประเทศเข้าร่วมการประชุมคณะมนตรีประสานงานอาเซียน ครั้งที่ 26 โดยผลักดันให้ใช้ประโยชน์
จากกองทุนโควิด-19 ของอาเซียนโดยเร็ว
วันนี้ (24 มิถุนายน 2563) นายดอน ปรมัตถ์วินัย รัฐมนตรีว่าการกระทรวงการต่างประเทศเข้าร่วมการประชุมคณะมนตรีประสานงานอาเซียน ครั้งที่ 26 เพื่อเตรียมการประชุมสุดยอดอาเซียน โดยแจ้งความคืบหน้าการดําเนินการเพื่อขับเคลื่อนความร่วมมือด้านการพัฒนาที่ยั่งยืน ย้ําความสําคัญของความร่วมมือด้านดังกล่าวที่ครอบคลุม 3 เสาและผลักดันให้มีการใช้ประโยชน์จากกองทุนโควิด-19 โดยเร็ว
รัฐบาลไทย-ข่าวทำเนียบรัฐบาล-สมอ. แก้ไขมาตรฐานเจลแอลกอฮอล์ล้างมือ ตามประกาศ ก.สาธารณสุข ให้สามารถฆ่าเชื้อไวรัสโควิด 19
วันศุกร์ที่ 3 เมษายน 2563
สมอ. แก้ไขมาตรฐานเจลแอลกอฮอล์ล้างมือ ตามประกาศ ก.สาธารณสุข ให้สามารถฆ่าเชื้อไวรัสโควิด 19
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม (สมอ.)แก้ไขมาตรฐานเจลแอลกอฮอล์ล้างมือ ตามประกาศ ก.สาธารณสุข ให้สามารถฆ่าเชื้อไวรัสโควิด 19
สมอ. แก้ไขมาตรฐานเจลแอลกอฮอล์ล้างมือ ให้สอดคล้องตามประกาศกระทรวงสาธารณสุข สามารถฆ่าเชื้อไวรัสโควิด 19 เร่งผู้ผลิตชุมชนทําสินค้าให้ได้มาตรฐานเพื่อความปลอดภัยของประชาชน
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม (สมอ.) เปิดเผยว่า ตามที่มีผู้ค้าบางรายฉวยโอกาสบนความเดือดร้อนของประชาชน นําเจลแอลกอฮอล์ล้างมือปลอมออกมาขาย ในช่วงการแพร่ระบาดของเชื้อไวรัสโควิด 19 ซึ่งซ้ําเติมประชาชนที่กําลังเดือดร้อน และสร้างความเสียหายต่อผู้ประกอบการที่ผลิตเจลแอลกอฮอล์ล้างมือเป็นอย่างมาก ประกอบกับกระทรวงสาธารณสุข ได้ออกประกาศห้ามผลิต นําเข้า หรือขายเครื่องสําอาง ที่มีส่วนผสมของแอลกอฮอล์เพื่อสุขอนามัยสําหรับมือ เพียงสารเดียวหรือผสมรวมกันต่ํากว่าร้อยละ 70 โดยปริมาตร โดยมีผลบังคับใช้ตั้งแต่วันที่ 10 มีนาคม 2563 นั้น สมอ. ในฐานะหน่วยงานที่ดูแลคุ้มครองผู้บริโภคให้ปลอดภัยจากการใช้สินค้า ไม่ได้นิ่งนอนใจ และได้แก้ไขมาตรฐานผลิตภัณฑ์ทําความสะอาดมือ ซึ่งรวมถึงเจลแอลกอฮอล์ล้างมือ ที่กําหนดเป็นมาตรฐานผลิตภัณฑ์ชุมชน มผช.เลขที่ 907/2554 อย่างเร่งด่วน เพื่อให้สอดคล้องตามประกาศของกระทรวงสาธารณสุข โดยแก้ไขเกณฑ์กําหนดส่วนผสมของแอลกอฮอล์ต้องไม่น้อยกว่าร้อยละ 70 โดยปริมาตร เนื่องจากมาตรฐานเดิมกําหนดให้อยู่ระหว่างร้อยละ 25.0 ถึง 69.0 โดยน้ําหนัก และได้แก้ไขหมายเลขมาตรฐาน จากเดิมเลขที่ มผช.907/2554 เป็น มผช.907/2563 ด้วย ทั้งนี้ มาตรฐานผลิตภัณฑ์ชุมชน ผลิตภัณฑ์ทําความสะอาดมือ มผช.907/2563 มีผลบังคับใช้ตั้งแต่วันที่ 31 มีนาคม 2563
เลขาธิการ สมอ. กล่าวเพิ่มเติมว่า “ผู้ผลิตชุมชน และผู้ประกอบการเอสเอ็มอี สามารถนํามาตรฐาน มผช.907/2563 ไปเป็นแนวทางในการผลิตเจลแอลกอฮอล์ล้างมือ ที่ได้มาตรฐาน ปลอดภัย และสามารถฆ่าเชื้อไวรัสโควิด 19 ได้ โดยขอให้ท่านยื่นจดแจ้งกับกระทรวงสาธารณสุขตามกฎหมายก่อน หลังจากนั้นให้มายื่นขอการรับรองที่ สมอ. หรือสํานักงานอุตสาหกรรมจังหวัดทั่วประเทศ โดยไม่เสียค่าใช้จ่ายใดๆ ทั้งสิ้น ทั้งนี้ สามารถศึกษาข้อมูลเพิ่มเติมได้ที่ www.tisi.go.th หรือสอบถามได้ที่หมายเลขโทรศัพท์ 0-2202-3352, 0-2202-3397 กองบริหารมาตรฐานผลิตภัณฑ์ชุมชน สมอ. สําหรับผู้ผลิตชุมชนจํานวน 2 ราย ที่ได้รับการรับรองตามมาตรฐานเดิม จะต้องยื่นขอการรับรองตามมาตรฐานใหม่ เพื่อให้สามารถผลิต และขายได้อย่างต่อเนื่องต่อไป จึงขอฝากถึงประชาชนให้เลือกซื้อเจลแอลกอฮอล์ล้างมือด้วยความรอบคอบ เลือกที่ได้มาตรฐาน โดยได้รับการรับรองจากหน่วยงานที่น่าเชื่อถือ เพื่อความปลอดภัย”
รัฐบาลไทย-ข่าวทำเนียบรัฐบาล-นายกรัฐมนตรี เชิญชวนประชาชน 7 กลุ่มเสี่ยง ฉีดวัคซีนป้องกันไข้หวัดใหญ่ ตั้งแต่บัดนี้จนถึง 31 ส.ค. 62 นี้
วันอังคารที่ 6 สิงหาคม 2562
นายกรัฐมนตรี เชิญชวนประชาชน 7 กลุ่มเสี่ยง ฉีดวัคซีนป้องกันไข้หวัดใหญ่ ตั้งแต่บัดนี้จนถึง 31 ส.ค. 62 นี้
นายกรัฐมนตรี เชิญชวนประชาชน 7 กลุ่มเสี่ยง ฉีดวัคซีนป้องกันไข้หวัดใหญ่ เพื่อลดความรุนแรงและภาวะแทรกซ้อน ตั้งแต่บัดนี้จนถึง 31 ส.ค. 62 นี้ ที่สถานบริการสาธารณสุขของรัฐใกล้บ้าน แนะยึดหลัก “ปิด ล้าง เลี่ยง หยุด” ป้องกันโรคไข้หวัดใหญ่ทุกสายพันธุ์
นายกรัฐมนตรี เชิญชวนประชาชน 7 กลุ่มเสี่ยง ฉีดวัคซีนป้องกันไข้หวัดใหญ่ เพื่อลดความรุนแรงและภาวะแทรกซ้อน ตั้งแต่บัดนี้จนถึง 31 ส.ค. 62 นี้ ที่สถานบริการสาธารณสุขของรัฐใกล้บ้าน แนะยึดหลัก “ปิด ล้าง เลี่ยง หยุด” ป้องกันโรคไข้หวัดใหญ่ทุกสายพันธุ์
เช้าวันนี้ (6 สิงหาคม 2562) ที่ทําเนียบรัฐบาล พลเอกประยุทธ์ จันทร์โอชา นายกรัฐมนตรี และคณะรัฐมนตรี รับการฉีดวัคซีนป้องกันไข้หวัดใหญ่ พร้อมเชิญชวนประชาชนกลุ่มเสี่ยงเข้ารับการฉีดวัคซีนป้องกันโรคไข้หวัดใหญ่ เพื่อลดความรุนแรงและภาวะแทรกซ้อน โดยเฉพาะช่วงนี้อากาศเปลี่ยนแปลงบ่อย มีฝนตกในหลายพื้นที่ และสลับกับอากาศร้อน อาจทําให้ประชาชนเจ็บป่วยได้ง่าย
กระทรวงสาธารณสุข ได้จัดบริการฉีดวัคซีนป้องกันโรคไข้หวัดใหญ่แก่ประชาชนกลุ่มเสี่ยง 7 กลุ่ม ได้แก่ 1.หญิงตั้งครรภ์ 4 เดือนขึ้นไป 2.เด็กอายุ 6 เดือน ถึง 2 ปี 3.ผู้ที่มีโรคเรื้อรัง ได้แก่ โรคปอดอุดกั้นเรื้อรัง หอบหืด หัวใจ หลอดเลือดสมอง ไตวาย ผู้ป่วยมะเร็งที่อยู่ระหว่างได้รับเคมีบําบัดและผู้ป่วยเบาหวาน 4.ผู้ที่มีอายุ 65 ปีขึ้นไป 5.ผู้พิการทางสมองที่ช่วยเหลือตัวเองไม่ได้ 6.ผู้ป่วยธาลัสซีมีย ผู้ที่มีภูมิคุ้มกันบกพร่อง ผู้ติดเชื้อ HIV ที่มีอาการ7.ผู้ที่มีโรคอ้วน น้ําหนักตัวมากกว่า 100 กิโลกรัม หรือค่าดัชนีมวลกาย (BMI) มากกว่า 35 กิโลกรัมต่อตารางเมตร เพื่อลดความรุนแรงและภาวะแทรกซ้อน ตั้งแต่บัดนี้จนถึง 31 ส.ค. 62 นี้ ที่สถานบริการสาธารณสุขของรัฐใกล้บ้าน
โรคไข้หวัดใหญ่ สามารถติดต่อกันได้ง่าย จากการไอหรือจามรดกัน โดยเชื้อไวรัสไข้หวัดใหญ่จะอยู่ในน้ํามูก น้ําลายหรือเสมหะของผู้ป่วย หลังรับเชื้อมักมีอาการทันทีหรือประมาณ 1-2 วัน จะมีอาการไข้สูง ปวดศีรษะ ปวดเมื่อยตามเนื้อตัว มีน้ํามูก คัดจมูก ไอ จาม เจ็บคอ อ่อนเพลีย หากประชาชนมีอาการดังกล่าว ควรรีบไปพบแพทย์ โดยเฉพาะในกลุ่มเสี่ยง ควรดูแลเป็นพิเศษเพื่อป้องกันภาวะแทรกซ้อน
สําหรับวิธีการป้องกันโรคไข้หวัดใหญ่ ขอแนะนําให้ประชาชนยึดหลัก ปิด ล้าง เลี่ยง หยุด ได้แก่ ปิด คือปิดปากและ ปิดจมูก เมื่อไอ จาม ต้องใช้หน้ากากอนามัย ผ้า หรือกระดาษทิชชูปิดปากและจมูกทุกครั้ง ล้าง คือ ล้างมือบ่อยๆ ด้วยน้ําและสบู่หรือใช้เจลแอลกอฮอล์ เมื่อสัมผัสสิ่งของ เช่น กลอนประตู ลูกบิด ราวบันได เลี่ยง คือ หลีกเลี่ยงการคลุกคลีใกล้ชิดกับผู้ป่วย และ หยุด คือ เมื่อป่วย ควรหยุดเรียน หยุดงาน แม้จะมีอาการไม่มากก็ควรหยุดพักรักษาตัวอยู่ที่บ้านจนกว่าจะหายเป็นปกติ และกลุ่มเสี่ยงขอให้ปฏิบัติตามอย่างเคร่งครัด
ทั้งนี้ สถานการณ์โรคไข้หวัดใหญ่ในปีนี้ ตั้งแต่วันที่ 1 มกราคม - 30 กรกฎาคม 2562 พบผู้ป่วย 211,551 ราย เสียชีวิต 16 ราย ผู้ป่วยส่วนใหญ่อยู่ในกลุ่มอายุ 10-14 ปี ลองลงมา 7-9 ปี และ 25-34 ปี ส่วนจังหวัดที่พบผู้ป่วยสูงที่สุด 5 อันดับแรก ได้แก่ ระยอง กรุงเทพมหานคร จันทบุรี เชียงใหม่ และนครปฐม ตามลําดับ สอบถามข้อมูลเพิ่มเติมได้ที่สายด่วนกรมควบคุมโรค โทร.1422
*********************** 6 สิงหาคม 2562
รัฐบาลไทย-ข่าวทำเนียบรัฐบาล-จุรินทร์ หนุน  Big data -เทคโนโลยีทันสมัย  พัฒนา กิจการฮาลาลประเทศไทยให้เป็นผู้นำในระดับนานาชาติ
วันศุกร์ที่ 20 ธันวาคม 2562
จุรินทร์ หนุน  Big data -เทคโนโลยีทันสมัย  พัฒนา กิจการฮาลาลประเทศไทยให้เป็นผู้นําในระดับนานาชาติ
20 ธันวาคม 2562 เวลา 13.00 น.  นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์  เป็นประธานพิธีเปิดงาน Thailand Halal Assembly 2019
โดยงานนี้จัด เป็นครั้งที่ 6 ภายใต้แนวคิด Algorithmic Touch of Halal นายจุรินทร์ กล่าวว่า ซึ่งถือเป็นแนวคิดที่ ทันสมัย ที่มุ่งส่งเสริมกระบวนการพัฒนาฮาลาลของประเทศไทย ด้วยการบูรณา การวิทยาศาสตร์และเทคโนโลยีสารสนเทศเข้ากับงานฮาลาลอย่างเป็นระบบ อันจะ แสดงในเห็นถึงบทบาทเชิงประจักษ์ ของการเป็นผู้นาทางด้านกิจการฮาลาลของ ประเทศไทย
ทั้งมีจุดมุ่งหมายชัดเจนในการพัฒนาศักยภาพด้านอุตสาหกรรม การค้า และการตลาดฮาลาลของประเทศ ทั้งที่เป็นอาหารและไม่ใช่อาหาร ตลอดจนภาคบริการ ให้มีการขยายตัวเพิ่มขึ้นอย่างต่อเนื่อง ทั้งในและต่างประเทศ ซึ่งรัฐบาลมีนโยบายชัดเจนที่จะผลักดันประเทศไทยเป็นครัวของโลก เป็น หนึ่งในผู้นําด้านฮาลาลทั้งส่วนที่เป็นอาหาร และที่มิใช่อาหาร รวมถึงภาคบริการ โดยเน้นการสร้างความเชื่อมั่นต่อผลิตภัณฑ์และบริการฮาลาลของไทย และผนวก การทางานตามแนวทางศาสนารับรอง วิทยาศาสตร์รองรับ เพื่อนาฮาลาลประเทศ ไทยสู่ความเป็น Thailand Diamond Halal
"ผมเชื่อมั่นว่าผู้เข้าร่วมงานทุกท่านจะได้รับข้อมูล ความรู้ และประสบการณ์ มากมาย เกี่ยวกับฮาลาลประเทศไทย วิทยาศาสตร์ฮาลาล และเทคโนโลยีฮาลาล ผ่านนิทรรศการ Algorithmic Touch of Halal และการประชุมวิชาการนานาชาติ โดยนักวิชาการ ผู้ทรงคุณวุฒิที่มีประสบการณ์ รวมทั้งหน่วยงานรับรอง ด้านฮาลาลต่างๆ ที่จะมาให้มุมมองที่น่าสนใจเกี่ยวกับพัฒนาการใหม่ๆ ของฮาลาล ตลอดจนการประยุกต์ใช้นวัตกรรมและเทคโนโลยีสมัยใหม่ " นายจุรินทร์ กล่าว
สําหรับด้านนวัตกรรมและเทคโนโลยีสมัยใหม่ เช่น Big data ปัญญาประดิษฐ์ และบล็อกเชนในการสร้างพัฒนาและสร้างมูลค่าเพิ่มให้กับสินค้า และบริการฮาลาล และสร้างความเชื่อมั่นต่อผู้บริโภค เพื่อขับเคลื่อนและยกระดับ เครื่องหมายฮาลาลไทยในระดับประเทศและระดับสากล จึงเชื่อว่าหลังจากนี้จะสามารถ พัฒนาการจัดงาน Thailand Halal Assembly อย่างต่อเนื่อง เพื่อพัฒนากิจการฮาลาลประเทศไทยให้เป็นผู้นําในระดับนานาชาติ
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม ให้สัมภาษณ์พิเศษหนังสือพิมพ์มติชน
วันพุธที่ 20 ธันวาคม 2560
รองนายกรัฐมนตรีและรัฐมนตรีว่าการกระทรวงยุติธรรม ให้สัมภาษณ์พิเศษหนังสือพิมพ์มติชน
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม ให้สัมภาษณ์พิเศษกับผู้สื่อข่าวหนังสือพิมพ์มติชนในประเด็นเกี่ยวกับ
แนวทางการขับเคลื่อนภารกิจกระทรวงยุติธรรม
ในวันพุธที่ ๒๐ ธันวาคม 2560 เวลา ๐๙.๓๐ น.
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
ให้สัมภาษณ์พิเศษกับผู้สื่อข่าวหนังสือพิมพ์มติชนในประเด็นเกี่ยวกับ
แนวทางการขับเคลื่อนภารกิจกระทรวงยุติธรรม โดยกําหนดแนวทางการดําเนินงานที่ชัดเจน
และสอดคล้องกับยุทธศาสตร์กระทรวงยุติธรรม ๖ ด้าน ใน ๕ เรื่องสําคัญ คือ
๑.การอํานวยความยุติธรรม ๒.การลดความเหลื่อม 3.การขจัดความทุกข์ยาก
๔.การสร้างประชาสามัคคี และ 5. คืนคนดีสู่สังคม
นอกจากนี้ ได้กล่าวถึงบทบาทสําคัญกับภารกิจทั้งในด้านการป้องกันและแก้ไขปัญหายาเสพติด
การติดตามคดีสําคัญที่อยู่ในความรับผิดชอบของกระทรวงยุติธรรม
การปฏิรูปกรมสอบสวนคดีพิเศษ เพื่อสร้างความเชื่อมั่นและยอมรับจากสังคมและประชาชน
รวมทั้งการบูรณาการความร่วมมือกับหน่วยงานต่าง ๆ ในกระบวนการยุติธรรมและหน่วยงานต่างๆ ที่เกี่ยวข้อง
เพื่อให้ประชาชนได้รับบริการด้านงานยุติธรรมอย่างทั่วถึง เท่าเทียม และเป็นธรรม
รัฐบาลไทย-ข่าวทำเนียบรัฐบาล-รัฐบาล-ศธ.มีนโยบายชัด “เด็กจบแล้วมีงานทำ ตรงความต้องการประเทศ” เป็นหน้าที่มหาวิทยาลัยต้องเปิดเผยข้อมูลหลักสูตรให้ผู้เรียนได้รับรู้
วันพฤหัสบดีที่ 18 มกราคม 2561
รัฐบาล-ศธ.มีนโยบายชัด “เด็กจบแล้วมีงานทํา ตรงความต้องการประเทศ” เป็นหน้าที่มหาวิทยาลัยต้องเปิดเผยข้อมูลหลักสูตรให้ผู้เรียนได้รับรู้
ศ.คลินิก นพ.อุดม คชินทร รมช.ศึกษาธิการ เปิดเผยถึงการเผยแพร่รายชื่อ 182 หลักสูตร ซึ่งไม่ดําเนินการให้เป็นไปตามมาตรฐานหลักสูตร จากการประเมินการประกันคุณภาพภายในระดับหลักสูตรของสถาบันอุดมศึกษาในสังกัดและในกํากับของสํานักงานคณะกรรมการการอุดมศึกษา (สกอ.)
รัฐบาล-ศธ.มีนโยบายชัด “เด็กจบแล้วมีงานทํา ตรงความต้องการประเทศ” เป็นหน้าที่มหาวิทยาลัยต้องเปิดเผยข้อมูลหลักสูตรให้ผู้เรียนได้รับรู้
ศ.คลินิก นพ.อุดม คชินทร รมช.ศึกษาธิการเปิดเผยถึงการเผยแพร่รายชื่อ 182 หลักสูตร ซึ่งไม่ดําเนินการให้เป็นไปตามมาตรฐานหลักสูตร จากการประเมินการประกันคุณภาพภายในระดับหลักสูตรของสถาบันอุดมศึกษาในสังกัดและในกํากับของสํานักงานคณะกรรมการการอุดมศึกษา (สกอ.) รวม 40 แห่ง ทางเว็บไซต์สํานักงานคณะกรรมการการอุดมศึกษา (www.mua.go.th) ตามมติของที่ประชุมคณะกรรมการการอุดมศึกษา (กกอ.) เมื่อเร็ว ๆ นี้
รมช.ศึกษาธิการกล่าวว่า การจะเปิดหลักสูตรหรือการอนุญาตให้เปิดหลักสูตรใด ขึ้นอยู่กับสภามหาวิทยาลัย กกอ.เพียงแต่ทําหน้าที่ตามพระราชบัญญัติการอุดมศึกษา ในการกํากับมาตรฐานอุดมศึกษาให้เป็นไปตามเกณฑ์มาตรฐาน หลักสูตร และกรอบมาตรฐานคุณวุฒิของอุดมศึกษา โดยสถาบันอุดมศึกษาจะต้องดําเนินการประกันคุณภาพการจัดการศึกษา และรายงานต่อ กกอ.ทราบทุกปี ซึ่งการที่ กกอ.มีมติให้เผยแพร่รายชื่อหลักสูตรที่ไม่ผ่านเกณฑ์มาตรฐานสู่สาธารณะ ก็เป็นไปตามนโยบายของรัฐบาล และพระราชบัญญัติข้อมูลข่าวสาร พ.ศ.2540
จึงขอให้เข้าใจด้วยว่า สกอ.ในฐานะฝ่ายเลขานุการของ กกอ. ไม่ได้ต้องการจะรุกล้ํามหาวิทยาลัย เพราะถึงอย่างไรมหาวิทยาลัยก็ต้องมีอิสระทางวิชาการและการทํางาน แต่การเปิดเผยหลักสูตรดังกล่าว เป็นการดําเนินการตามมติของ กกอ. ที่ต้องการจะดูแลการจัดการเรียนการสอนที่มีคุณภาพและเป็นไปตามเกณฑ์ ดังนั้นมหาวิทยาลัยเองก็ต้องรักษามาตรฐานด้วยเช่นกัน เสมือนกับการคุ้มครองผู้บริโภค ที่จะต้องดูแลนักศึกษาเป็นหลัก และเมื่อรายงานผลการดําเนินงานแล้ว ก็ต้องมีการปรับปรุงเพื่อรักษามาตรฐานของตนไว้ด้วย เพื่อให้เป็นไปตามนโยบายรัฐบาลและให้เกิดความคุ้มค่ากับงบประมาณที่ลงทุนด้านอุดมศึกษา เพราะหากเด็กจบมาแล้วไม่มีงานทํา ก็ถือเป็นการสูญเสียงบประมาณเช่นกัน
นอกจากนี้นพ.ธีระเกียรติ เจริญเศรษฐศิลป์ รมว.ศึกษาธิการยังได้ให้นโยบายไว้อย่างชัดเจนว่า กระทรวงศึกษาธิการจะดําเนินตามนโยบายรัฐบาล คือ “เด็กเรียนจบแล้วต้องมีงานทํา” พร้อมกับจะมีการปรับปรุงหลักสูตรต่าง ๆ เพื่อผลิตคนตอบโจทย์ตรงกับความต้องการของประเทศมากขึ้น ดังนั้น เด็กจึงควรได้รับรู้ข้อมูลของมหาวิทยาลัยมากเพียงพอ สําหรับการตัดสินใจเลือกเรียนในสาขาวิชาหรือมหาวิทยาลัยใด
ส่วนมหาวิทยาลัย ซึ่งมีสถานะเป็นนิติบุคคล มีความเป็นอิสระ และกํากับดูแลโดยสภามหาวิทยาลัยเอง สกอ.จึงไม่มีอํานาจที่จะไปสั่งการอยู่แล้ว แต่การที่ สกอ.ประกาศรายชื่อหลักสูตรที่ไม่ผ่านมาตรฐาน ก็เพื่อให้มีการปรับปรุงและเป็นหน้าที่ที่มหาวิทยาลัยต้องแก้ไข อาทิ หากครูอาจารย์ไม่พอ ก็ต้องดําเนินการให้มีมากเพียงพอสิ่งสําคัญคือนโยบายของรัฐบาลและ ศธ. ต้องการให้เด็กและผู้เรียนรู้ข้อมูล รู้ว่าหลักสูตรเป็นอย่างไรหาก กกอ.ไม่ทําหน้าที่นี้ แล้วใครจะเป็นคนบอกเด็ก
นวรัตน์ รามสูต: สรุป/เรียบเรียง
ยุทธพงศ์ เลือกกลั่นดี: ถ่ายภาพ
กลุ่มประชาสัมพันธ์ สํานักงานรัฐมนตรี: รายงาน
รัฐบาลไทย-ข่าวทำเนียบรัฐบาล-ยธ.ประชุมผ่านระบบวีดีโอคอนเฟอร์เรนซ์กับหน่วยงานในภูมิภาค
วันพฤหัสบดีที่ 9 มีนาคม 2560
ยธ.ประชุมผ่านระบบวีดีโอคอนเฟอร์เรนซ์กับหน่วยงานในภูมิภาค
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรมด้วยระบบการประชุมทางไกลผ่านจอภาพ (Video Conference System) กับหน่วยงานในภูมิภาค ครั้งที่ ๒/๒๕๖๐
เมื่อวันพุธที่ ๘ มีนาคม ๒๕๖๐ เวลา ๑๓.๐๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานการประชุมผู้บริหารกระทรวงยุติธรรมด้วยระบบการประชุมทางไกลผ่านจอภาพ
(Video Conference System) กับหน่วยงานในภูมิภาค ครั้งที่ ๒/๒๕๖๐
โดยรัฐมนตรีว่าการกระทรวงยุติธรรม ได้เน้นย้ําในเรื่องการสร้างการรับรู้ให้กับประชาชน
เกี่ยวกับบทบาท ภารกิจของกระทรวงยุติธรรม
รวมทั้งการดําเนินงานของกระทรวงยุติธรรมในด้านต่างๆ อาทิ
การบูรณาการร่วมกับหน่วยงานที่เกี่ยวข้องในการขับเคลื่อนยุติธรรมชุมชนให้มีเอกภาพ
การป้องกันการทุจริต การจัดซื้อจัดจ้างของภาครัฐ
การจัดตั้งศูนย์ข้อมูลนิติวิทยาศาสตร์ เพื่อประกอบการดําเนินคดีและการพิสูจน์อัตลักษณ์บุคคล
การดําเนินการผลักดันการแก้ไขปัญหาหนี้นอกระบบให้ครบวงจร ทั้งมิติการป้องกัน ปราบปราม
การช่วยเหลือประชาชนที่ได้รับความเดือดร้อนจากปัญหาหนี้นอกระบบ
รวมทั้งการบังคับใช้กฎหมายอย่างเด็ดขาด
รัฐบาลไทย-ข่าวทำเนียบรัฐบาล-สรรพสามิตชี้แจงกรณีพ่อค้าขายน้ำข้าวหมาก จังหวัดบุรีรัมย์ ร้องเรียนต่ออธิบดีกรมสรรพสามิต หลังถูกจับกุมขณะขายสินค้าอยู่ในงาน O-TOP
วันพุธที่ 29 สิงหาคม 2561
สรรพสามิตชี้แจงกรณีพ่อค้าขายน้ําข้าวหมาก จังหวัดบุรีรัมย์ ร้องเรียนต่ออธิบดีกรมสรรพสามิต หลังถูกจับกุมขณะขายสินค้าอยู่ในงาน O-TOP
กรณีพ่อค้าขายน้ําข้าวหมาก จังหวัดบุรีรัมย์ และประธานชมรมช่วยเหลือเหยื่ออาชญากรรม ได้นําน้ําข้าวหมากบรรจุขวดมาร้องขอความเป็นธรรมที่กรมสรรพสามิตหลังถูกเจ้าหน้าที่กรมสรรพสามิตจับดําเนินคดีข้อหาจําหน่ายสุราแช่โดยไม่ได้รับอนุญาต
ประเด็นข่าว
กรณีนายลภณ จันน้อย พ่อค้าขายน้ําข้าวหมาก จังหวัดบุรีรัมย์ และนายอัจฉริยะ เรืองรัตนพงศ์ ประธานชมรมช่วยเหลือเหยื่ออาชญากรรมได้นําน้ําข้าวหมากบรรจุขวดมาร้องขอความเป็นธรรมที่กรมสรรพสามิตหลังถูกเจ้าหน้าที่กรมสรรพสามิตจับดําเนินคดีข้อหาจําหน่ายสุราแช่โดยไม่ได้รับอนุญาต ที่มีการวางจําหน่ายในงานแสดงสินค้าโอทอป อีกทั้งได้หยิบยกคําวินิจฉัยของศาลรัฐธรรมนูญเกี่ยวกับแป้งข้าวหมาก นั้น
ข้อชี้แจง
กรมสรรพสามิตขอชี้แจง ดังนี้
1. ตั้งแต่ปี พ.ศ. 2547 กรมสรรพสามิตได้ยกเลิกการควบคุม “แป้งข้าวหมัก” (ข้าวหมาก) ว่าเป็นเชื้อสุรา หลังศาลรัฐธรรมนูญได้มีคําวินิจฉัยว่าการกําหนดให้แป้งข้าวหมักกล่าวเป็นเชื้อสุราขัดหรือแย้งต่อบทบัญญัติของรัฐธรรมนูญ สําหรับพระราชบัญญัติภาษีสรรพสามิต พ.ศ. 2560 ที่เป็นกฎหมายใช้บริหารจัดเก็บภาษีสรรพสามิตในปัจจุบันมีการควบคุมเฉพาะสินค้าสุรา โดยไม่ได้ควบคุมเชื้อสุราและมิได้มีการควบคุมแป้งข้าวหมักแต่อย่างใด ดังนั้น การนําแป้งข้าวหมักมาทําเป็นข้าวหมากเพื่อใช้ในการบริโภคกันอย่างแพร่หลายในปัจจุบันจึงไม่มีความผิดตามกฎหมายว่าด้วยภาษีสรรพสามิต เนื่องจากข้าวหมากไม่ถือเป็นสุราและไม่อยู่ในการควบคุมของกรมสรรพสามิต
2. กรณีน้ําข้าวหมากที่นํามาร้องขอความเป็นธรรมนั้น มีลักษณะเป็นของเหลวเช่นเดียวกับน้ําสุรา จากตัวอย่างน้ําข้าวหมากที่นายลภณฯ นํามาแจกจ่ายที่กรมสรรพสามิตได้นําส่งตรวจวิเคราะห์ที่กลุ่มวิเคราะห์สินค้าและของกลาง กรมสรรพสามิต ทันที ซึ่งผลการวิเคราะห์ตัวอย่างทั้ง 3 ประเภท ปรากฏว่า (1) น้ําขาวหมากสีม่วง มีแรงแอลกอฮอล์ 4.230 ดีกรี (2) น้ําข้าวหมากสีขาว มีแรงแอลกอฮอล์ 3.815 ดีกรี และ (3) น้ําข้าวหมากสีแดง มีแรงแอลกอฮอล์ 4.844 ดีกรี ดังนั้น น้ําข้าวหมากตัวอย่างทั้งหมดมีแรงแอลกอฮอล์เกินกว่า 0.5 ดีกรี จึงมีคุณสมบัติเป็นสุราตามพระราชบัญญัติภาษีสรรพสามิต พ.ศ. 2560 ซึ่งตามกฎหมายภาษีสรรพสามิตนั้นไม่ได้มีข้อห้ามในการผลิตสุรา เพียงแต่กําหนดว่าจะต้องขออนุญาตให้ถูกต้องตามกฎหมายเพื่อควบคุมการผลิตสุราให้มีคุณภาพมาตรฐานโดยไม่ให้มีผลกระทบต่อประชาชนและสิ่งแวดล้อม ผู้ที่ประสงค์ผลิตสุราสามารถยื่นคําขอการผลิตสุราได้ที่สํานักงานสรรพสามิตพื้นที่หรือสํานักงานสรรพสามิตพื้นที่สาขาในท้องที่ที่จะทําการผลิตสุรา และหากมีข้อสงสัยเกี่ยวกับการขออนุญาต สามารถติดต่อสอบถามได้ที่สํานักงานสรรพสามิตพื้นที่และสํานักงานสรรพสามิตพื้นที่สาขาในวันและเวลาราชการ
3. สําหรับประเด็นการร้องเรียนต่อเจ้าหน้าที่ที่จับกุมว่าปฏิบัติหน้าที่โดยมิชอบด้วยกฎหมายนั้น กรมสรรพสามิตอยู่ระหว่างดําเนินการแต่งตั้งกรรมการสืบสวนข้อเท็จจริงเพื่อให้ความเป็นธรรมแก่ทุกฝ่าย
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-“กยศ. ชี้แจงกรณีบิดาผู้กู้ยืมถูกยึดทรัพย์ขายทอดตลาด”
วันพฤหัสบดีที่ 25 มิถุนายน 2563
“กยศ. ชี้แจงกรณีบิดาผู้กู้ยืมถูกยึดทรัพย์ขายทอดตลาด”
จากกรณีที่มี พี่สาวของผู้กู้ยืมเงินกองทุน ได้ร้องเรียนผ่านสื่อว่าถูกสํานักงานบังคับคดีจังหวัดแพร่ประกาศขายทอดตลาดทรัพย์ โดยเป็นหนี้ กยศ. เพียง 17,000 กว่าบาท แต่กลับถูกบังคับคดียึดบ้านในราคา 2 ล้านกว่าบาท ไปขายทอดตลาดเพื่อชําระหนี้ นั้น
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า “จากกรณีที่มี พี่สาวของผู้กู้ยืมเงินกองทุน ได้ร้องเรียนผ่านสื่อว่าถูกสํานักงานบังคับคดีจังหวัดแพร่ประกาศขายทอดตลาดทรัพย์ โดยเป็นหนี้ กยศ. เพียง 17,000 กว่าบาท แต่กลับถูกบังคับคดียึดบ้านในราคา 2 ล้านกว่าบาท ไปขายทอดตลาดเพื่อชําระหนี้ นั้น
กองทุนได้ตรวจสอบข้อเท็จจริงแล้ว พบว่าผู้กู้ยืมถูกดําเนินคดีตั้งแต่ปี 2551 และศาลได้มีคําพิพากษาให้ชําระหนี้เงินต้น จํานวน 17,868 บาท พร้อมดอกเบี้ย แต่ผู้กู้ยืมไม่ได้ชําระหนี้ตามคําพิพากษา กองทุนจึงจําเป็นต้องดําเนินการสืบทรัพย์บังคับคดี จากการสืบทรัพย์พบทรัพย์สินของผู้กู้แต่ไม่สามารถยึดได้ เนื่องจากถูกเจ้าหนี้รายอื่นยึดไว้แล้ว กองทุนจึงจําเป็นต้องดําเนินการยึดทรัพย์ของผู้ค้ําประกันเมื่อปลายปี 2561 ซึ่งที่ดินดังกล่าวติดจํานองเจ้าหนี้รายอื่นอยู่ ต่อมาในช่วงต้นปี 2562 ผู้กู้ยืมได้ชําระหนี้เพียงบางส่วน และไม่ได้ติดต่อกองทุนเพื่อทําบันทึกข้อตกลงงดการขายทอดตลาดทรัพย์สินที่ถูกยึดไว้ ทั้งนี้ หากผู้กู้ยืมหรือ ผู้ค้ําประกันมาติดต่อก็สามารถของดการขายทรัพย์และผ่อนชําระหนี้ได้อีก 6 ปี ต่อมาสํานักงานบังคับคดีจังหวัดแพร่ได้ดําเนินการประกาศขายทอดตลาดที่ดินพร้อมสิ่งปลูกสร้างโดยขายแบบติดจํานอง เมื่อวันที่ 23 มิถุนายน 2563 และมีบุคคลภายนอกซื้อได้ในราคา 30,000 บาท โดยการขายครั้งนี้เป็นการขายครั้งที่ 11 ซึ่งในการขายทุกครั้งที่ผ่านมาไม่มีผู้กู้ยืมและผู้ค้ําประกันมาดูแลการขาย
กองทุนขอชี้แจงว่า ก่อนที่จะมีการบังคับคดี กองทุนพยายามที่จะติดต่อกับผู้กู้ยืมและผู้ค้ําประกันทั้งทางจดหมายและทางโทรศัพท์ และได้ดําเนินการตามขั้นตอนการติดตามหนี้มาโดยตลอด จนในที่สุด กองทุนมีความจําเป็นต้องดําเนินการตามกฎหมายโดยยึดทรัพย์ของผู้ค้ําประกันก่อนที่คดีจะขาดอายุความ เพื่อป้องกันไม่ให้เกิดความเสียหายเนื่องจากเงินกู้ยืมเป็นเงินงบประมาณแผ่นดินที่มาจากภาษีของประชาชน อย่างไรก็ตามเพื่อเป็นการช่วยเหลือลูกหนี้รายนี้ กองทุนก็ได้ประสานงานกับผู้ซื้อทรัพย์เพื่อให้ความช่วยเหลือ ซึ่งในเบื้องต้นผู้ซื้อทรัพย์ยินดีขายทรัพย์คืนให้แก่ผู้ค้ําประกันในราคาซื้อ
ทั้งนี้ กองทุนขอฝากถึงผู้กู้ยืมและผู้ค้ําประกันที่ถูกบังคับคดี ขอให้มาติดต่อที่กองทุน เพื่อจะได้โอกาสในการผ่อนชําระได้อีกไม่เกิน 6 ปี และขอฝากเรื่องการค้ําประกันการกู้ยืมใดๆ ขอให้ผู้ค้ําประกันตระหนักว่า จะเป็นภาระผูกพันทางกฎหมาย โดยขอให้ผู้กู้ยืมชําระหนี้เป็นปกติเพื่อไม่ให้ถูกฟ้องร้องจนเดือดร้อนถึงผู้ค้ําประกัน ซึ่งส่วนใหญ่จะเป็นบิดามารดาและญาติๆ และกองทุนขอให้ผู้กู้ยืมรุ่นพี่ทุกท่านตระหนักถึงการชําระคืนเงินกู้ยืมเพื่อการศึกษาเพื่อเป็นทุนหมุนเวียนส่งต่อโอกาสทางการศึกษาให้แก่รุ่นน้องต่อไป” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-รมต.นร.สุวพันธุ์ฯ เป็นประธานการประชุมศูนย์ติดตามสถานการณ์ (ศตส.) ครั้งที่ 21/2559
วันศุกร์ที่ 16 ธันวาคม 2559
รมต.นร.สุวพันธุ์ฯ เป็นประธานการประชุมศูนย์ติดตามสถานการณ์ (ศตส.) ครั้งที่ 21/2559
รัฐบาลพร้อมอํานวยความสะดวกพี่น้องประชาชนที่มาร่วมสวดมนตร์ข้ามปีที่ท้องสนามหลวง
วันนี้ (16 ธันวาคม 2559) เวลา 14.00 น. ณ ตึกสันติไมตรี (หลังใน) ทําเนียบรัฐบาล นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี เป็นประธานการประชุมศูนย์ติดตามสถานการณ์ ครั้งที่ 21/2559
ภายหลังเสร็จสิ้นการประชุมฯ เมื่อเวลาประมาณ 16.30 น. รัฐมนตรีประจําสํานักนายกรัฐมนตรีได้แถลงข่าวสรุปประเด็นสําคัญดังนี้
ที่ประชุมได้รับทราบการประเมินผลการปฏิบัติงานของ กอรส. ซึ่งได้อํานวยความสะดวกแก่ประชาชนที่มาร่วมถวายบังคมพระบรมศพพระบาทสมเด็จพระปรมินทรมหาภูมิพลอดุลยเดช รัชกาลที่ 9 ณ พระที่นั่งดุสิตมหาปราสาท ภายในพระบรมมหาราชวัง โดยสามารถบริหารจัดการเป็นไปด้วยความเรียบร้อยตามแผนที่กําหนดไว้ ขณะเดียวกันทาง กอรส. ได้แสดงความห่วงใยต่อสุขภาพประชาชนโดยเฉพาะอย่างยิ่งผู้สูงอายุ และประชาชนที่มีโรคประจําตัวอยู่แล้ว เช่น โรคหัวใจ เป็นต้น ทั้งนี้ ได้รับความร่วมมือจากกรุงเทพมหานครในการปรับปรุงเส้นทางการจราจรในการอํานวยความสะดวกประชาชนที่ป่วยให้ส่งไปยังโรงพยาบาลศิริราชได้โดยทันท่วงที
พร้อมกันนี้ ที่ประชุมได้เตรียมการจัดกิจกรรมในช่วงเทศกาลปีใหม่ 2560 เช่นการจัดสวดมนตร์ข้ามปี บริเวณท้องสนามหลวง การเคาท์ดาวน์ และกิจกรรมอื่น ๆ ที่เกี่ยวข้อง โดยจะมีการเตรียมแผนรองรับเพื่ออํานวยความสะดวกประชาชนอย่างครบถ้วนและทั่วถึงเช่นเดิม ทั้งด้านการให้บริการทางการแพทย์ การจราจรตลอดจน การรักษาความปลอกภัย รวมทั้งอาหารและเครื่องดื่มด้วย
อนึ่ง ในช่วงเช้าของวันเสาร์ที่ 17 ธันวาคม 2559 จะมีนักปั่นจักรยานจํานวนประมาณ 300 คน ซึ่งปั่นจากจังหวัดชลบุรีมายังสนามหลวงเพื่อร่วมถวายบังคมพระบรมศพฯ และมาเข้าคิวเช่นเดียวกันกับประชาชนทั่วไปนั้น ก็จะมีการอํานวยความสะดวกสถานที่จอดรถจักรยาน ทั้งนี้ จะมีการปิดเส้นทางจราจรในพื้นที่ชั้นในเช่นในช่วงที่ผ่านมา
*******************************
กลุ่มประชาสัมพันธ์และเผยแพร่ สํานักโฆษก